କୋରାପୁଟ (ମଦନ ମୋହନ ସାହୁ) : ବାଇକ ଚୋରି କୋରାପୁଟର ପର୍ଦ୍ଧାଫାସ କରିଛି ଜୟପୁର ଟାଉନ ପୋଲିସ। ଦୀର୍ଘ ଦିନ ଧରି ଜୟପୁର ସହରରେ ବେଶ ସକ୍ରିୟ ଥିଲେ ବାଇକ ଚୋରି ରାକେଟ। ଏସପିଙ୍କ ନିର୍ଦେଶ କ୍ରମେ ଏହାକୁ ଚେକ ମେଟ ଦେବାପାଇଁ ଅଣ୍ଟା ଭିଡ଼ିଛି ପୋଲିସ। ଆଜି ଗୋଟିଏ ଦଳକୁ ଗିରଫ ମଧ୍ୟ କରିବାରେ ସଫଳ ହୋଇଛି ପୋଲିସ। ଏନେଇ ଏକ ପ୍ରେସମିଟ ମାଧ୍ୟମରେ ସୂଚନା ଦେଉଛନ୍ତି ଜୟପୁର ଏସ୍ଡ଼ିପିଓ ଅରୁପ ଅଭିଷେଖ ବେହେରା।
ଗିରଫ ଗ୍ୟାଙ୍ଗରେ ୩ ଜଣ ଯୁବକ ରହିଥିବା ବେଳେ ୨ଜଣ ନାବାଳକ ରହିଛନ୍ତି। ଏମାନଙ୍କ ଠାରୁ ବିଭିନ୍ନ ସ୍ଥାନରୁ ଚୋରି ହୋଇଥିବା ଅନେକ କମ୍ପାନୀର ୧୧ ଗୋଟି ବାଇକ ଓ ଗୋଟିଏ ସାଇକେଲ ଜବତ ହୋଇଛି। ଦୀର୍ଘ ଦିନ ଧରି ଏମାନେ ବାଇକ ଚୋରୀ କରି ବାହାରେ ବିକ୍ରି କରି ମଲେମାଲ ହେଉଥିଲେ। ଗତ କାଲି ମଧ୍ୟ ଏକ ଚୋରି ପାଇଁ ଯୋଜନା ପ୍ରସ୍ତୁତ କରୁଥିଲା ଏହି ଦଳ। କିନ୍ତି ଏମାନଙ୍କର ସବୁ ଯୋଜନାକୁ ପଣ୍ଡ କରିଦେଲା ପୋଲିସ।
ପୋଲିସ ହାତରେ ବନ୍ଧା ହେଲେ ପାଞ୍ଚ ଅଭିଯୁକ୍ତ। ବାଇକ ଚୋର ରାକେଟକୁ ଧରିବା ପାଇଁ କୋରାପୁଟ ଏସପି ବରୁଣ କୁମାର ଗୁଣ୍ଠପାଲିଙ୍କ ନିର୍ଦ୍ଦେଶ କ୍ରମ ଗଠନ ହୋଇଥିଲା ୨ଟି ସ୍ୱତନ୍ତ୍ରଟିମ। ଏହି ଟିମ ମାଲକାନଗିରି, ନବରଙ୍ଗପୁର, ଓ ଜୟପୁର ଉପଖଣ୍ଡର ଇକୁନ୍ଦୁରା, ବୋଇପାରିଗୁଡା, ବୋରିଗୁମା ଅଞ୍ଚଳରେ ଚଢ଼ାଉ କରିଥିଲେ। ଚଢ଼ାଉ କରି ଦମ୍ବୁରୁ ହରିଜନ, ରାଜ କୁମାର ପାଣି ଓ ସଞ୍ଜୟଙ୍କୁ ଗିରଫ କରିଛି। ଓ ୨ଜଣ ନାବାଳକଙ୍କୁ ଥାନାକୁ ଆଣି ପଚରା ଉଚରା କରିଥିବା ଜୟପୁର ଏସ୍ଡିପିଓ ଅରୁପ ଅଭିଷେକ ବେହେରା ସୂଚନା ଦେଇଛନ୍ତି।
